Dronning Victorias 60 års regjeringsmedalje

mini|Dronning Victorias 60 års regjeringsmedalje (revers)
Dronning Victorias 60 års regjeringsmedalje er en britisk medalje innstiftet i 1897 til minne om dronning Victorias diamantjubileum som monark. Den ble utdelt som ledd i feiringen av dronningens 60 år på tronen.Cole, Howard N: Coronation and Royal Commemorative Medals 1887–1977, London: J. B. Hayward & Son, 1977, s. 8–12. ISBN 0903754118.

Utforming
Medaljen ble gjort i gull, sølv og bronse.«Coronation and Jubilee Medals» i James Risk, Henry Pownall, David Stanley, John Tamplin og Stanley Martin: Royal Service. Volume II, Lingfield: Third Millennium Publishing/Victorian Publishing, 2001, s. 59–61. Den bærer på forsiden dronning Victorias venstrevendte portrett. Dronningen bærer krone. Portrettet er omgitt av omskriften «VICTORIA D.G. REGINA ET IMPERATRIX F.D.». Baksiden bærer en lengre innskrift over åtte linjer: «IN COMMEMORATION OF THE 60TH YEAR OF THE REIGN OF QUEEN VICTORIA 20TH JUNE 1897». Innskriften er plassert i en krans av roser, tistler og firkløvre, symboler for England, Skottland og Irland, med en krone på toppen. Medaljen er opphengt i et blått bånd med to lyse hvite striper.

Medaljen var basert på jubileumsmedaljen som i 1887 ble laget i anledning dronningens 50 år på tronen. Medaljene var utformet av Clemens Emptmeyer.

Tildeling
Dronning Victorias 60 års regjeringsmedalje ble tildelt kongelige, tjenestegjørende ved det kongelige hoff, gjester ved offisielle jubileumsarrangementer, offiserer i hær og flåte, medlemmer av regjeringen, framtredende statstjenestemenn og diplomater.The London Gazette, nr. 26947, 14. mars 1898, s. 1692. Det ble utdelt 73 medaljer i gull, 3 040 sølvmedaljer og 1 890 eksemplar i bronse.

Personer som allerede hadde fått Dronning Victorias 50 års regjeringsmedalje, fikk i anledning 60-årsjubileet en båndspenne til 50-årsmedaljen i stedet for en ny 60-årsmedalje.

Norske mottakere
Kong Haakon ble tildelt Dronning Victorias 60 års regjeringsmedalje.«Kong Haakons dekorasjoner», kongehuset.no. Lest 21. november 2015

 Referanser 

Kategori:Britiske utmerkelser
Kategori:Utmerkelser etablert i 1897